Ajánlás Pro Scientia Aranyéremre Földesi Krisztina részére

Földesi Krisztina 1991-ben végzett a szombathelyi Berzsenyi Dániel Tanárképző Főiskolán tanár és népművelő szakokon. Ezt követően rendőri pályára lépett, ahol 1995-ben elvégezte a Rendőrtiszti Főiskola bűnügyi szakát, majd 2003-ban diplomát szerzett nemzetközi marketing szakon, a Kodolányi János Főiskolán.

2011. novemberében és decemberében elvégzett, a rendőrséggel szembeni attitűdöt vizsgáló kutatása két korosztályt érintett, a 15-16 éveseket és az 59 évnél idősebbeket. Eredményeit tudományos konferencia keretében ismertette az International Research Institute, s.r.o. (Odborárov 1320/46 Komárno 945 01) által szervezett, Neveléselméleti és Szakmódszertani Konferencián, Komárnóban 2013. 01. 08-án, mely előadása a konferencia tanulmánykötetében is megjelent. 

[bookmark: _GoBack]A 2013. áprilisában megrendezésre került Országos Tudományos Diákköri Konferencián I. helyezést ért el „Egy speciális munkaerőpiac alkalmassági szcenáriói az andragógiában (nők és férfiak a rendőrségen)” című pályamunkájával, témavezetésem alatt. Földesi Krisztina elhivatott kezdő kutató, aki kellő kritikai szemléletmóddal képes ötvözni az andragógia és rendészet területét, önálló kutatásai, TDK eredménye előrejelzői annak, hogy ez egy ígéretes tudományos pálya kezdete.

Tanulmányi, szakmai és TDK eredménye alapján javaslom pályázatának elfogadását a Pro Scientia Aranyéremre.


Budapest, 2013. április 28.

